CELEX: 52019PC0556
Language: el
Date: 2019-10-31
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής («ΚΕΕ»), η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο όσον αφορά την έγκριση του εσωτερικού κανονισμού της κοινής επιτροπής εφαρμογής

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.10.2019
            COM(2019) 556 final
            ΠΑΡΑΡΤΗΜΑ 
            της
            πρότασης απόφασης του Συμβουλίου
            για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής («ΚΕΕ»), η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο όσον αφορά την έγκριση του εσωτερικού κανονισμού της κοινής επιτροπής εφαρμογής
            
               
         
         
            
               ΠΑΡΑΡΤΗΜΑ 
            
            
               ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΚΟΙΝΗΣ ΕΠΙΤΡΟΠΗΣ ΕΦΑΡΜΟΓΗΣ
            
            
               σύμφωνα με την εθελοντική συμφωνία εταιρικής σχέσης για την επιβολή της δασικής νομοθεσίας, τη διακυβέρνηση και το εμπόριο μεταξύ της Σοσιαλιστικής Δημοκρατίας του Βιετνάμ και της Ευρωπαϊκής Ένωσης («η συμφωνία»)
            
            
            
               Άρθρο 1
            
            
               Σύνθεση και προεδρία
            
            
               1. Η κοινή επιτροπή εφαρμογής («ΚΕΕ») συστάθηκε όπως προβλέπεται στο άρθρο 18 της συμφωνίας.
            
            
               2. Η προεδρία της ΚΕΕ ασκείται από κοινού από τον επικεφαλής της αντιπροσωπείας της Ευρωπαϊκής Ένωσης στη Σοσιαλιστική Δημοκρατία του Βιετνάμ, εξ ονόματος της Ευρωπαϊκής Ένωσης και από τον υφυπουργό Γεωργίας και Αγροτικής Ανάπτυξης εξ ονόματος της Σοσιαλιστικής Δημοκρατίας του Βιετνάμ («τα μέρη»).
            
            
               Άρθρο 2
            
            
               Αντιπροσώπευση
            
            
               Κάθε μέρος ενημερώνει το άλλο μέρος για την προβλεπόμενη σύνθεση της αντιπροσωπείας του πριν από όλες τις συνεδριάσεις της ΚΕΕ.
            
            
               Άρθρο 3
            
            
               Παρατηρητές και εμπειρογνώμονες
            
            
               Οι πρόεδροι της ΚΕΕ, σε συμφωνία με τα μέρη, μπορούν να καλούν εμπειρογνώμονες και παρατηρητές να παρίστανται στις συνεδριάσεις της προκειμένου να παρέχουν πληροφορίες σχετικά με ειδικά θέματα στο μέτρο που είναι χρήσιμες για την εφαρμογή της συμφωνίας.
            
            
               Άρθρο 4
            
            
               Ομάδες εργασίας και επικουρικά όργανα
            
            
               Μέσω αμοιβαίας συμφωνίας τα συμβαλλόμενα μέρη της ΚΕΕ μπορούν να συγκροτούν ομάδες εργασίας ή άλλα επικουρικά όργανα, μεταξύ άλλων:
            
            
               i) κοινές συνεδριάσεις εμπειρογνωμόνων για την υποστήριξη των εργασιών της ΚΕΕ σε τεχνικό επίπεδο και διερεύνηση τεχνικών θεμάτων, εφόσον κρίνεται αναγκαίο
            
            
               ii) άλλα όργανα τα οποία κρίνονται κατάλληλα από την ΚΕΕ
            
         
         
            
               Άρθρο 5 
            
            
               Γραμματεία
            
            
               Ένας υπάλληλος της Αντιπροσωπείας της Ευρωπαϊκής Ένωσης στη Σοσιαλιστική Δημοκρατία του Βιετνάμ και ένας υπάλληλος της διεύθυνσης δασών του Υπουργείου Γεωργίας και Αγροτικής Ανάπτυξης της Σοσιαλιστικής Δημοκρατίας του Βιετνάμ ενεργούν από κοινού ως γραμματεία της ΚΕΕ για την παροχή διοικητικής υποστήριξης στην ΚΕΕ και στους φορείς που αποφασίζει να συγκροτήσει.
            
            
               Άρθρο 6 
            
            
               Αλληλογραφία
            
            
               1. Οι αντιπρόσωποι των μερών που είναι αρμόδιοι για τις επίσημες ανακοινώσεις σχετικά με την εφαρμογή της συμφωνίας είναι ο επικεφαλής της αντιπροσωπείας της Ευρωπαϊκής Ένωσης στη Σοσιαλιστική Δημοκρατία του Βιετνάμ και ο υφυπουργός του Υπουργείου Γεωργίας και Αγροτικής Ανάπτυξης της Σοσιαλιστικής Δημοκρατίας του Βιετνάμ, όπως ορίζεται στο άρθρο 20 της συμφωνίας.  
            
            
               2. Η αλληλογραφία που απευθύνεται στην ΚΕΕ διαβιβάζεται στη γραμματεία της ΚΕΕ.
            
            
               3. Η γραμματεία διασφαλίζει ότι η αλληλογραφία που απευθύνεται στην ΚΕΕ διαβιβάζεται στους δύο προέδρους της ΚΕΕ και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 9 του παρόντος εσωτερικού κανονισμού σε όλα τα άλλα μέλη της ΚΕΕ. 
            
            
               4. Η αλληλογραφία των προέδρων της ΚΕΕ αποστέλλεται από τη γραμματεία και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 9 του παρόντος εσωτερικού κανονισμού σε όλα τα άλλα μέλη της ΚΕΕ.
            
            
               Άρθρο 7 
            
            
               Συνεδριάσεις
            
            
               1. Η ΚΕΕ συνεδριάζει τουλάχιστον δύο φορές ετησίως τα δύο πρώτα έτη και, στη συνέχεια, μία φορά κατ’ έτος, σε ημερομηνία και με ημερήσια διάταξη που συμφωνείται εκ των προτέρων από τα μέρη. 
            
            
               2. Οποιοδήποτε μέρος μπορεί να ζητήσει συμπληρωματικές συνεδριάσεις όποτε το απαιτούν οι περιστάσεις, εφόσον συμφωνούν τα μέρη. Οι εν λόγω πρόσθετες συνεδριάσεις μπορούν να πραγματοποιούνται διά ζώσης ή μέσω τηλεδιάσκεψης, εφόσον συμφωνούν τα μέρη. 
            
            
               3. Οι συνεδριάσεις της ΕΕ συγκαλούνται από τη γραμματεία της ΚΕΕ.
            
            
               Άρθρο 8 
            
            
               Ημερήσια διάταξη των συνεδριάσεων
            
            
               1. Η γραμματεία της ΚΕΕ καταρτίζει προσωρινή ημερήσια διάταξη για κάθε συνεδρίαση της ΚΕΕ, με βάση τις προτάσεις των μερών. Η εν λόγω ημερήσια διάταξη διαβιβάζεται στους προέδρους και στα μέλη της ΚΕΕ, το αργότερο δεκαπέντε (15) εργάσιμες ημέρες πριν από την έναρξη της συνεδρίασης.
            
            
               2. Οι προσθήκες ή οι τροποποιήσεις της ημερήσιας διάταξης πρέπει να παραλαμβάνονται από τη Γραμματεία το αργότερο δέκα (10) εργάσιμες ημέρες πριν από την έναρξη της συνεδρίασης, αν και τα στοιχεία αυτά δεν περιλαμβάνονται στην προσωρινή ημερήσια διάταξη, εκτός εάν η Γραμματεία λάβει τα σχετικά δικαιολογητικά έγγραφα το αργότερο δέκα (10) εργάσιμες ημέρες πριν από τη συνεδρίαση. 
            
            
               3. Η ημερήσια διάταξη εγκρίνεται από την ΚΕΕ κατά την έναρξη κάθε συνεδρίασης. Μπορεί να εγγραφεί στην ημερήσια διάταξη θέμα εκτός από αυτά που περιλαμβάνονται στην προσωρινή ημερήσια διάταξη, αν συμφωνήσουν και τα δύο μέρη.
            
            
               4. Η γραμματεία μπορεί, με τη συμφωνία των μερών, να συντομεύει τις προθεσμίες που καθορίζονται στην παράγραφο 1, ώστε να λαμβάνονται υπόψη οι ιδιαιτερότητες κάποιας ειδικής περίπτωσης.
            
         
         
            
               Άρθρο 9
            
            
               Έγγραφα
            
            
               Κάθε μέρος αποστέλλει όλα τα σχετικά έγγραφα στη Γραμματεία τουλάχιστον δέκα (10) εργάσιμες ημέρες πριν από την επόμενη συνεδρίαση της ΚΕΕ. Όταν τα έγγραφα δεν επηρεάζουν αναγκαστικά τις διαβουλεύσεις της ΚΕΕ, τα έγγραφα μπορούν να αποστέλλονται ανά πάσα στιγμή πριν από την επόμενη συνεδρίαση της ΚΕΕ.
            
            
               Άρθρο 10
            
            
               Αποφάσεις και συστάσεις
            
            
               1. Η ΚΕΕ, όταν είναι εξουσιοδοτημένη βάσει της συμφωνίας, εκδίδει αποφάσεις και συστάσεις με αμοιβαία συμφωνία.
            
            
               2. Μεταξύ των συνεδριάσεων, η ΚΕΕ μπορεί, αν συμφωνήσουν και τα δύο μέρη, να λαμβάνει αποφάσεις ή συστάσεις με γραπτή διαδικασία. Η γραπτή διαδικασία συνίσταται σε ανταλλαγή διακοινώσεων μεταξύ των μερών. Οι συμπρόεδροι έχουν την εξουσία να ανταλλάσσουν τις εν λόγω διακοινώσεις και να επιβεβαιώνουν τη συμφωνία για κάθε απόφαση, εφόσον απαιτείται. 
            
            
               3. Οι αποφάσεις ή οι συστάσεις της ΚΕΕ έχουν τον τίτλο «Απόφαση» και «Σύσταση» αντίστοιχα και φέρουν αύξοντα αριθμό, ημερομηνία θέσπισης και περιγραφή του αντικειμένου τους. Κάθε απόφαση ορίζει την ημερομηνία έναρξης ισχύος της.
            
            
               4. Οι αποφάσεις και οι συστάσεις που εκδίδονται από την ΚΕΕ επικυρώνονται από τον αντιπρόσωπο της Ευρωπαϊκής Ένωσης στη Σοσιαλιστική Δημοκρατία του Βιετνάμ και του Υπουργείου Γεωργίας και Αγροτικής Ανάπτυξης εξ ονόματος της Σοσιαλιστικής Δημοκρατίας του Βιετνάμ. 
            
            
               5. Οι αποφάσεις και οι συστάσεις διαβιβάζονται στον καθέναν από τους συμπροέδρους όπως αναφέρεται στο άρθρο 20 της συμφωνίας.
            
            
               Άρθρο 11
            
            
               Πρακτικά
            
            
               1. Τα δύο μέρη συντάσσουν από κοινού τα πρακτικά της συνεδρίασης κατά την περάτωση κάθε συνεδρίασης της ΚΕΕ. Τα πρακτικά της συνεδρίασης υπογράφονται και δημοσιοποιούνται. 
            
            
               2. Στα πρακτικά της συνεδρίασης περιλαμβάνονται όλες οι δηλώσεις ή οι αποφάσεις που τα συμβαλλόμενα μέρη ζητούν να συμπεριληφθούν.
            
            
               3. Τα πρακτικά της συνεδρίασης συντάσσονται στην αγγλική και στη βιετναμέζικη γλώσσα.
            
            
            
               Άρθρο 12  
            
            
               Επιτόπιες Αποστολές
            
            
               Αν ένα από τα μέρη ζητήσει να διεξαγάγει κοινή επιτόπια αποστολή σχετική με τη συμφωνία, αμφότερα τα μέρη συμφωνούν ως προς τους όρους και το χρονοδιάγραμμα της αποστολής.
            
            
               Άρθρο 13
            
         
         
            
               Γλώσσες
            
            
               1. Οι γλώσσες εργασίας της ΚΕΕ είναι η αγγλική και η βιετναμέζικη.
            
            
               2. Η ΚΕΕ βασίζει τις διαβουλεύσεις της και εκδίδει τις αποφάσεις και τις συστάσεις σε έγγραφα και προτάσεις που καταρτίζονται στην αγγλική και στη βιετναμέζικη γλώσσα.
            
            
               Άρθρο 14
            
            
               Δαπάνες
            
            
               Κάθε συμβαλλόμενο μέρος αναλαμβάνει τυχόν δαπάνες τις οποίες συνεπάγεται η συμμετοχή του στις συνεδριάσεις της ΚΕΕ, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών.
            
         
         
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 31.10.2019
            COM(2019) 556 final
            2019/0244(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ 
            για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής («ΚΕΕ»), η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο όσον αφορά την έγκριση του εσωτερικού κανονισμού της κοινής επιτροπής εφαρμογής
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής («ΚΕΕ»), η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο σε συνδυασμό με την προβλεπόμενη έγκριση του εσωτερικού κανονισμού της
            
            
               2.Πλαίσιο της πρότασης
            
            
               2.1.Εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο 
            
            
               Η εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο («η συμφωνία») έχει ως στόχο να διασφαλίσει ότι όλες οι εισαγωγές στην Ευρωπαϊκή Ένωση από τη Σοσιαλιστική Δημοκρατία του Βιετνάμ ξυλείας και προϊόντων ξυλείας που καλύπτονται από τη συμφωνία έχουν παραχθεί νόμιμα. Αυτό θα επιτευχθεί με τη θέσπιση και την εφαρμογή συστήματος διασφάλισης της νομιμότητας της ξυλείας στο Βιετνάμ («VNTLAS»), ώστε να εξακριβώνεται ότι η ξυλεία και τα προϊόντα ξυλείας έχουν παραχθεί νόμιμα και να διασφαλίζεται ότι εξάγονται στην Ένωση μόνο αποστολές ελεγμένης νομιμότητας. Η συμφωνία άρχισε να ισχύει την 1η Ιουνίου 2019.
            
            
               2.2.Kοινή επιτροπή εφαρμογής
            
            
               Η ΚΕΕ, η οποία προβλέπεται στο άρθρο 18 της συμφωνίας και περιγράφεται λεπτομερέστερα στο παράρτημα IX της συμφωνίας, συμβάλλει στη διευκόλυνση της διαχείρισης, της παρακολούθησης και της επανεξέτασης της παρούσας συμφωνίας. Η ΚΕΕ διευκολύνει επίσης τον διάλογο και την ανταλλαγή πληροφοριών μεταξύ των μερών της συμφωνίας. Η ΚΕΕ λαμβάνει τις αποφάσεις της με συναίνεση. Η προεδρία της ΚΕΕ ασκείται από κοινού από τον υφυπουργό Γεωργίας και Αγροτικής Ανάπτυξης και τον επικεφαλής της αντιπροσωπείας της Ευρωπαϊκής Ένωσης στη Σοσιαλιστική Δημοκρατία του Βιετνάμ.
            
            
               2.3.Προβλεπόμενη πράξη της ΚΕΕ
            
            
               Την εβδομάδα από τις 11 έως τις 15 Νοεμβρίου 2019, κατά τη διάρκεια της πρώτης συνεδρίασής της, η ΚΕΕ  θα εγκρίνει τον εσωτερικό της κανονισμό («η προβλεπόμενη πράξη»).
            
            
               Σκοπός της προβλεπόμενης πράξης είναι η ρύθμιση του τρόπου συνεργασίας των μερών της συμφωνίας εντός της ΚΕΕ. Περιγράφει τη σύνθεσή της, τη δυνατότητα σύστασης επικουρικών οργάνων στο πλαίσιό της, τη γραμματεία της και τον τρόπο οργάνωσης των συνεδριάσεων της ΚΕΕ. Σύμφωνα με την προβλεπόμενη πράξη η ΚΕΕ εκδίδει αποφάσεις και συστάσεις με συναίνεση μέσω γραπτής διαδικασίας, η οποία συνίσταται σε ανταλλαγή διακοινώσεων, βάσει των αρμοδιοτήτων που ανατίθενται στο πλαίσιο της συμφωνίας.
            
            
               3.Θeση που πρέπει να ληφθεί εξ ονόματος της eνωσης
            
            
               Η προβλεπόμενη πράξη καθορίζει τη θέση που πρέπει να ληφθεί εξ ονόματος της Ένωσης στο πλαίσιο της ΚΕΕ που συστάθηκε σύμφωνα με το άρθρο 18 της συμφωνίας όσον αφορά τη θέσπιση του εσωτερικού κανονισμού της ΚΕΕ.
            
            
               Τα μέρη της συμφωνίας ενέκριναν το σχέδιο εσωτερικού κανονισμού. Με την επιφύλαξη των διαδικασιών λήψης αποφάσεων της Ένωσης, o εσωτερικός κανονισμός εγκρίνεται στην πρώτη συνεδρίαση της ΚΕΕ, η οποία έχει προγραμματιστεί για τον Νοέμβριο του 2019.
            
            
               Ο συνημμένος εσωτερικός κανονισμός της ΚΕΕ είναι πολύ παρόμοιος με εκείνους που εγκρίθηκαν από τις κοινές επιτροπές εφαρμογής που συστάθηκαν με άλλες εθελοντικές συμφωνίες εταιρικής σχέσης.
            
            
               Η έγκριση του εν λόγω εγγράφου είναι εξαιρετικά σημαντική για να καταστούν λειτουργικές οι διατάξεις της συμφωνίας. Ειδικότερα, επιτρέπει στην ΚΕΕ να εφαρμόζει τις διατάξεις του άρθρου 9 (επίμονες διαφωνίες ή δυσκολίες κατά τη διάρκεια των διαβουλεύσεων που αφορούν άδειες FLEGT), του άρθρου 10 (καταγγελίες που προκύπτουν από το έργο ανεξάρτητου αξιολογητή στην κοινή επιτροπή εφαρμογής) του άρθρου 12 (κοινοποίηση, ανάθεση ανεξάρτητης αξιολόγησης του συστήματος αδειών FLEGT και προσδιορισμός της ημερομηνίας έναρξης πλήρους λειτουργίας της άδειας FLEGT), του άρθρου 18 (θέσπιση και λειτουργία της κοινής επιτροπής εφαρμογής) της συμφωνίας και του παραρτήματος IX της συμφωνίας (Καθήκοντα της κοινής επιτροπής εφαρμογής).
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
         
         
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  1
               .
            
            
               4.1.2.Εφαρμογή στην προκειμένη περίπτωση
            
            
               Η ΚΕΕ είναι ένα όργανο που συστάθηκε βάσει συμφωνίας, δηλαδή της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο.
            
            
               Η πράξη την οποία καλείται να θεσπίσει η ΚΕΕ συνιστά πράξη που παράγει έννομα αποτελέσματα, καθώς ρυθμίζει τον τρόπο με τον οποίο τα μέρη της συμφωνίας συνεργάζονται για την εφαρμογή της συμφωνίας, μεταξύ άλλων όσον αφορά την ενδεχόμενη τροποποίηση των παραρτημάτων της.
            
            
               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον σκοπό και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Αν η προβλεπόμενη πράξη επιδιώκει διττό σκοπό ή έχει δύο συνιστώσες και αν ένας από τους σκοπούς ή μία από τις συνιστώσες μπορεί να χαρακτηριστεί κύριος ή κύρια, ενώ ο άλλος ή η άλλη έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, δηλαδή εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο κύριος στόχος και το περιεχόμενο της προβλεπόμενης πράξης αφορούν, γενικά, τη λειτουργία των διεθνών οργάνων που συγκροτούνται βάσει της συμφωνίας. Επομένως, ο τομέας στον οποίο εντάσσεται η προσβαλλόμενη απόφαση πρέπει να εκτιμάται σε σχέση με τη συμφωνία στο σύνολό της (υπόθεση C-244/17, Επιτροπή κατά Συμβουλίου (Καζακστάν), ECLI:EU:C:2018:662). Στόχος της συμφωνίας είναι η δημιουργία νομικού πλαισίου που θα διασφαλίζει ότι όλες οι εισαγωγές στην Ευρωπαϊκή Ένωση από τη Σοσιαλιστική Δημοκρατία του Βιετνάμ ξυλείας και προϊόντων ξυλείας που καλύπτονται από τη συμφωνία έχουν παραχθεί νόμιμα. Η κύρια συνιστώσα της συμφωνίας είναι η κοινή εμπορική πολιτική.
            
            
               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 207 παράγραφος 3 και το άρθρο 207 παράγραφος 4 πρώτο εδάφιο της ΣΛΕΕ.
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 207 παράγραφος 3 και το άρθρο 207 παράγραφος 4 πρώτο εδάφιο της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
            
               2019/0244 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στην κοινή επιτροπή εφαρμογής («ΚΕΕ»), η οποία συστάθηκε δυνάμει του άρθρου 18 της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο όσον αφορά την έγκριση του εσωτερικού κανονισμού της κοινής επιτροπής εφαρμογής
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
         
         
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 3 και το άρθρο 207 παράγραφος 4 πρώτο εδάφιο της ΣΛΕΕ, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Σοσιαλιστικής Δημοκρατίας του Βιετνάμ σχετικά με την επιβολή της δασικής νομοθεσίας, τη διακυβέρνηση και το εμπόριο («η συμφωνία») θεσπίστηκε από την Ένωση με την απόφαση (ΕΕ) 2019/854 του Συμβουλίου της 15ης Απριλίου 2019
                  2
                και τέθηκε σε ισχύ την 1η Ιουνίου 2019. 
            
            
               (2)Σύμφωνα με το άρθρο 18 παράγραφος 3 της συμφωνίας, η κοινή επιτροπή εφαρμογής της συμφωνίας («ΚΕΕ») θεσπίζει τον εσωτερικό της κανονισμό.
            
            
               (3)Η ΚΕΕ, κατά τη συνεδρίασή της στις 13 Νοεμβρίου 2019, θα εγκρίνει τον εσωτερικό της κανονισμό. 
            
            
               (4)Κρίνεται σκόπιμο να καθοριστεί η θέση που πρέπει να ληφθεί εξ ονόματος της Ένωσης στην ΚΕΕ, καθώς ο εσωτερικός κανονισμός θα είναι δεσμευτικός για την Ένωση.
            
            
               (5)Η ΚΕΕ θα πρέπει να εγκρίνει, κατά την πρώτη της συνεδρίαση, τον εσωτερικό κανονισμό που επισυνάπτεται στην παρούσα απόφαση, ώστε να εξασφαλίζεται η ομαλή και διαφανής συνεργασία της Ευρωπαϊκής Ένωσης και της Σοσιαλιστικής Δημοκρατίας του Βιετνάμ από την αρχή σχετικά με την εφαρμογή της συμφωνίας και, ενδεχομένως, το σύστημα αδειών της ΕΕ για την επιβολή της δασικής νομοθεσίας, τη διακυβέρνηση και το εμπόριο.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
            
               1.Η θέση που πρέπει να ληφθεί εξ ονόματος της Ένωσης κατά την πρώτη συνεδρίαση της ΚΕΕ βασίζεται στο σχέδιο εσωτερικού κανονισμού της ΚΕΕ που επισυνάπτεται στην παρούσα απόφαση. 
            
            
               2.Οι εκπρόσωποι της Ένωσης μπορούν να συμφωνήσουν σε ήσσονος σημασίας αλλαγές στο σχέδιο εσωτερικού κανονισμού που επισυνάπτεται στην παρούσα απόφαση, υπό το πρίσμα των εξελίξεων κατά την επικείμενη διάσκεψη των μερών, στο πλαίσιο διαβούλευσης με τα κράτη μέλη, κατά τις επιτόπιες συνεδριάσεις συντονισμού, χωρίς περαιτέρω απόφαση του Συμβουλίου.
            
            
               Άρθρο 2
            
            
               Η παρούσα απόφαση απευθύνεται στην Επιτροπή.
            
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση του Δικαστηρίου, της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.